
Nr. 1259/23.07.2024
Specificatii tehnice

aferente atribuirii contractului de achiziţie publică servicii:

analiză de risc la securitatea fizică
1. Informații generale
1.1 Autoritatea contractantă: Universitatea ”Alexandru Ioan Cuza” din Iași, bd. Carol I nr.11.
1.2 Obiectul specificatiilor tehnice
Autoritatea contractantă intenționează să achiziționeze servicii de efectuare a analizei de risc la securitatea fizică privind paza obiectivelor, bunurilor, valorilor și protecția persoanelor la  obiectivele:
1. Căminul C1, Campus Targusor Copou, Strada Locotenent Stoicescu nr. 1 - 4, Iași;
2. Căminul C2, Campus Targusor Copou, Strada Locotenent Stoicescu nr. 1 - 4, Iași;
3. Căminul C3, Campus Targusor Copou, Strada Locotenent Stoicescu nr. 1 - 4, Iași;
4. Căminul C4, Campus Targusor Copou, Strada Locotenent Stoicescu nr. 1 - 4, Iași;
5. Căminul C5, Campus Titu Maiorescu, Strada Gheorghe Asachi 7, Iași;
6. Căminul C6, Campus Titu Maiorescu, Strada Gheorghe Asachi 7, Iași;
7. Căminul C7, Campus Titu Maiorescu, Strada Gheorghe Asachi 7, Iași;
8. Căminul C8, Campus Titu Maiorescu, Strada Gheorghe Asachi 7, Iași;
9. Căminul C10, Campus Codrescu, Campus Studențesc, Strada Titu Maiorescu 5-7, Iași;
10. Căminul C11, Campus Codrescu, Campus Studențesc, Strada Titu Maiorescu 5-7, Iași;
11. Căminul C12, Campus Codrescu, Campus Studențesc, Strada Titu Maiorescu 5-7, Iași;
12. Căminul C13, Campus Codrescu, Campus Studențesc, Strada Titu Maiorescu 5-7, Iași;
13. Căminul G4, B-dul Nicolae Iorga, nr. 32, Iași;
14. Căminul Buna Vestire, Str. Iordachi Lozonschi , nr. 9, Iași;
15. Căminul Gaudeamus, Str. Codrescu Nr.1, Iași;
16. Căminul Akademos, Str. Păcurari, nr. 6, Iași;
17. Cantina Titu Maiorescu, Str. Titu Maiorescu nr.7-9, Iași;
18. Școala Primară a Universității, Str. Păcurari, nr. 6, Iași;
19. Grădinița Universității Corpul A, Campus Titu Maiorescu, Bulevardul Carol I 11, Iași;
20. Corpul A, Bulevardul Carol I 11, Iași;
21. Corpul B, Bulevardul Carol I Nr. 20A, Iași;
22. Corpul C, Strada General Henri Mathias Berthelot 16, Iași;
23. Corpul D, UAIC Corp D, Strada Toma Cozma 3, Iași;
24. Corpul J, Bulevardul Carol I nr. 18, Iași;
25. Muzeul Universității, Strada Titu Maiorescu 12, Iași;
26. Corpul I, Bulevardul Carol I 19, Iași;
27. Corpul G, Bulevardul Carol I nr. 18, Iași;
28. Imobil Lascăr Catargi nr.54, Iași;
29. Sera Palmier, Str. Titu Maiorescu nr.7-9, Iași;
30. Turnul de apă, Str. Titu Maiorescu nr.7-9, Iași;
31. Muzeul de istorie corp B, Bulevardul Independenței nr. 3, Iași;
32. Imobil str. Lăpușneanu (Corpul R),

33. Casa Miclescu, Bulevardul Carol I Nr. 20A, Iași;
34. Grădina Botanică – Casa de Bilete intrare din Str. Dumbrava Rosie, Iași;
35. Grădina Botanică – Casa de Bilete intrare din Str. Munteni, Iași.
Legislația minimă aplicabilă:

a) Legea nr.333/2003 privind paza obiectivelor, bunurilor, valorilor și protecția persoanelor,
        s           cu modificările și completările ulterioare.

b) Hotărârea nr. 301/2012 pentru aprobarea Normelor metodologice de aplicare a Legii nr.   333/2003 privind paza obiectivelor, bunurilor, valorilor și protecția persoanelor, cu modificările   și completările ulterioare.

c) Instrucțiuni MAI nr.9 din 1 februarie 2013 privind efectuarea analizelor de risc la   securitatea fizică a unităților ce fac obiectul Legii nr.333/2003 privind paza obiectivelor,   bunurilor, valorilor și protecția persoanelor.
d) Legea nr. 98/2016 privind achizițiile publice.

e) Hotărârea Guvernului nr. 395/2016 pentru aprobarea Normelor metodologice de aplicare   a prevederilor referitoare la atribuirea contractului de achiziție publică/acordului-cadru din Legea   nr.98/2016 privind achizițiile publice.

2. Servicii solicitate

2.1 Efectuarea analizei de risc implică parcurgerea următoarelor etape:

a) definirea parametrilor interni și externi care generează și/sau modifică riscurile la securitatea fizică a unității;

b) stabilirea metodei și a instrumentelor de lucru;

c) identificarea tuturor riscurilor la securitatea fizică, a zonelor de impact, a evenimentelor și cauzelor riscului, precum și a potențialelor consecințe;

d) analizarea riscurilor la securitatea fizică;

e) estimarea riscurilor unității beneficiare;

f) întocmirea Raportului de evaluare și tratare a riscurilor la securitatea fizică.

2.2 Analizele de risc se efectuează de experți înscriși în RNERSF.

Expertul în evaluare trebuie să îndeplinească cumulativ următoarele condiții:

a) Este cetățean român sau deține cetățenia unuia dintre statele membre ale Uniunii Europene ori ale Spațiului Economic European;

b) Deține competențe profesionale atestate pentru ocupația de evaluator de risc la securitatea fizică;

c) Nu are antecedente penale pentru infracțiuni săvârșite cu intenție.

2.3 Prestatorii nu pot efectua analize de risc la securitatea fizică pentru unitățile cu care ei sau angajatorii lor au în derulare contracte pentru asigurarea serviciilor de pază a obiectivelor, bunurilor și valorilor, serviciilor de proiectare, instalare, modificare sau întreținere a componentelor ori sistemelor de alarmare împotriva efracției. În acest sens ofertanții vor depune, odată cu oferta, o declarație pe proprie răspundere privind neîncadrarea în niciuna dintre aceste situații, în caz contrar sau atunci când se constată existența unor astfel de situații, oferta va fi respinsă.

2.4 Documentația privind analiza de risc va cuprinde:

a) Raportul de evaluare și tratare a riscurilor la securitatea fizică;

b) Grila de evaluare, specifică obiectului de activitate;

c) Documentele-suport.

Raportul de evaluare și tratare a riscurilor la securitatea fizică va cuprinde:

a) Nominalizarea unității, obiectul de activitate al acesteia și scopul evaluării;

b) Amplasarea geografică a unității, vecinătăți, căi de acces, alți factori externi cu impact asupra activității unității;

c) Cadrul organizațional intern, politici și responsabilități privind securitatea fizică a unității beneficiare;

d) Sursele de risc la securitatea fizică, zonele de impact, evenimentele produse și cauzele riscurilor identificate pentru unitatea evaluată, precum și potențialele consecințe asupra persoanelor și activității;

e) Analizarea riscurilor identificate;

f) Estimarea riscurilor la securitatea fizică;

g) Stabilirea cerințelor, măsurilor și mecanismelor de securitate pentru sistemul ce urmează a fi implementat, de ordin structural, tehnic, tehnologic și operațional;
h) Estimarea costurilor de securitate, în funcție de măsurile de securitate propuse și nivelul de risc asumat;

i) Concluziile raportului, în care se propun una sau mai multe opțiuni de tratare a riscurilor în vederea încadrării în domeniul acceptabil al riscului de securitate fizică, menționând concret dimensionarea dispozitivului de pază, zonele sau punctele controlate prin mijloace electronice de supraveghere video, efracție, control acces și alarmare, elementele de protecție mecanofizică, precum și alte măsuri.

Grila de evaluare specifică obiectului de activitate al unității beneficiare se va completa pentru situația în care riscul a fost tratat, iar nivelul acestuia se încadrează în domeniul riscului acceptabil.

În categoria documentelor-suport intră: chestionare, declarații, alte documente specifice, date obținute și folosite în procedura de evaluare.

3. Alte precizări:

a) Pentru analiza de risc la securitatea fizică la obiectivul Universității ”Alexandru Ioan Cuza” din Iași se va aplica grila generală prevăzută în anexa nr.12 la INSTRUCȚIUNI nr.9 din 1 februarie 2013 privind efectuarea analizelor de risc la securitatea fizică a unităților ce fac obiectul Legii nr.333/2003 privind paza obiectivelor, bunurilor, valorilor și protecția persoanelor.
b) În oferta depusă, ofertantul va declara că în calitate de prestator, va asigura pe cheltuiala proprie/fără cheltuieli suplimentare, la cererea beneficiarului, revizuirea raportului de evaluare atunci când beneficiarul se va găsi în una din situațiile prevăzute la art.4 alin.4 literele b) și c) din intrucțiunile MAI nr.9 din 01.02.2013, astfel:

· în cel mult 60 de zile de la producerea unui incident de securitate la unitatea respectivă; 
· în cel mult 30 de zile de la modificarea caracteristicilor arhitecturale, funcționale sau a obiectului de activitate al unității, pe o perioadă de 3 ani de la data recepționării rapoartelor de evaluare a riscurilor de securitate fizică în oferta sa financiară.
c) Va declara că va asigura consultanța pe perioada implementării măsurilor și mecanismelor de securitate propuse în raportul de evaluare și va asigura certificarea conformității măsurilor și mecanismelor de securitate propuse în raportul de evaluare, fără costuri suplimentare pentru beneficiar.

d) În oferta depusă, ofertantul va declara că este de acord cu introducerea în contract a următoarei clauze:

”Dacă după înaintarea raportului de evaluare a riscurilor către Universitatea „Alexandru Ioan Cuza” din Iași, Inspectoratul General al Poliției Române solicită remedierea sau anularea acestora, prestatorul are obligația ca, în termen de 2 săptămâni și pe propria sa cheltuială, să înainteze noi rapoarte în concordanță cu cerințele și solicitările Inspectoratului General al Poliției Române.”
Criteriul de atribuire: cel mai bun raport calitate-preț
	Nr. factor de evaluare
	Factori de evaluare
	Punctaj maxim acordat

	1
	Oferta financiară
	40 puncte

	2
	Experiența profesională a expertului propus
	60 puncte

	
	TOTAL
	100 puncte


Componenta financiară 

Factorul de evaluare nr. 1 – Oferta financiară

Oferta cu cel mai mic preț va primi 40 de puncte.

Celelalte oferte vor fi punctate fiind aplicat următorul algoritm de calcul:

Pof = (Pr minim / Pr ofertă ) * 40 , unde:

Pof - Punctajul Ofertei Financiare

Pr minim - Prețul cel mai mic ofertat (cea mai mică ofertă financiară)

Pr ofertă - Prețul ofertei pentru care se calculează punctajul (a ofertantului a cărui ofertă este analizată)
La aplicarea algoritmului de calcul vor fi reținute primele 2 (două) zecimale.
Componenta tehnică

Factorul de evaluare nr. 2 – Experiența profesională a expertului propus concretizată în numărul de rapoarte de evaluare și tratare a riscurilor la securitatea fizică întocmite.
Punctajul (Pexp) se acordă astfel: 

•
pentru 1 raport se acordă 1 punct; 

•
pentru 2 rapoarte se acordă 2 puncte; 

•
... 

•
pentru 59 rapoarte se acordă 59 puncte;

•
pentru 60 rapoarte și peste se acordă 60 puncte.

Ofertantul va depune orice document relevant din care să reiasă numărul de rapoarte de evaluare și tratare a riscurilor la securitatea fizică întocmite de expertul propus.

Clasamentul va fi alcătuit în ordine descrescătoare a numărului de puncte totale obținute prin aplicarea următoarei formule:

PTOT = Pof + Pexp, unde:

PTOT - Punctajul total al ofertei depuse analizate;

Pof - Punctajul Ofertei Financiare al ofertei analizate;

Pexp  - Punctajul acordat factorului de evaluare Experiența profesională a expertului propus.
În cazul în care, după aplicarea criteriului de atribuire tuturor ofertelor vor exista punctaje totale egale Autoritatea contractantă va solicita doar acelor operatori economici o nouă ofertă financiară, caz în care contractul va fi atribuit ofertantului a cărui nouă ofertă financiară are preţul cel mai scăzut, refăcându-se clasamentul pe baza noului punctaj obținut. În cazul în care unul sau toți ofertanții care se regăsesc în această situație nu transmit/e o nouă ofertă financiară, oferta inițială/anterioară va fi considerată ofertă finală la care se va aplica criteriul de atribuire. Acest procedeu va fi reluat până când se va putea stabili un câștigător.
Termenul maxim de prestare a serviciului de efectuare a analizelor de risc este de 60 zile.
Condițiile și termenele de recepție:

Recepția (cantitativă și calitativă) se va efectua la sediul Universității ”Alexandru Ioan Cuza” din Iași în prezența reprezentanților ambelor părți și va fi consemnată într-un proces verbal de recepție semnat de ambele părți contractante.

Documentația va fi înaintată pe suport hârtie, în format tipărit, în 2 exemplare și 1 exemplar în format electronic cu documentaţia scanată, format PDF conform pct. 2.4 al prezentelor specificaţii tehnice.
Director Tehnic,

Ing. Prisecaru Dorina


Intocmit, 

Ing. Andrei Adumitroaie

